Totsiens vir eers | | INK Totsiens vir eers – INK
Titel: Totsiens vir eers
Datum gepubliseer: 6 Junie 2017 Aantal woorde: 157 109 Kere gelees ♥2
Snuif-snuif spoeg hy ‘n sandjie,
wyl wind die land stadig versand;
goggas vlug na gate diep, donker,
en dansende luggolwe speel oral.
Als het vergaan behalwe ‘n maan,
wat waghou oor vergete gedagtes
van gister se toekoms vooruitsigte,
hier agter gelaat vir die toekoms.
Soos die rolbossie wat rondwaai,
sonder enige rigting, enige doel;
so het hy ook ‘n weg hier gebaan,
onwetend, sy merk agter gelaat.
As ‘n takkie waai oor ‘n vergete graf
en ‘n hond in die verte heserig blaf,
onseker of hy Hom daar sien staan,
dan wink hy die toekoms nader . . .
As son hom so skroei en brand,
en selfs die duiwel daar wegvlug,
kom vind hy sy vrede in die liefde
wat die Ewigheid aan hom bied.
Want hy sal hierdie land weer ken,
in glorie sal hy dit weer bewandel,
aan die hand van die magtigste
is geen sirkel ongedaan gelaat.
06/06/2017 © C. du Plessis
Tot ons weer ontmoet oom Simon.
Kommentaar telling: 127
Ek wou nog altyd skryf en het uiteindelik laas jaar 'n bundel uitgebring. Ek bedink nie spesifiek 'n skrywe nie, dit kom spontaan en op ingewing van die oomblik. Ek sal enige kommentaar, sleg of goed, aanvaar met ope arms.
1 Lid, 95 gaste aanlyn